Aquesta informació es va publicar originalment el 29 de juliol de 2017 i, per tant, la informació que hi apareix fa referència a la data especificada.

L'escenari del Tomorrowland a Santa Coloma, en flames Foto: Adriana Panadès

Prealerta #PROCICAT #ProteccioCivil en contacte amb Centre Coordinació CECOR #Tomorrowland informa desallotjades 22.143 persones. No ferits — EmergènciesCatalunya (@emergenciescat) July 29, 2017

EXTINGIT l'incendi que ha cremat l'escenari d'un concert de música electrònica a Santa Coloma de Gramenet. Al lloc, 11 vehs #bomberscat — Bombers (@bomberscat) July 29, 2017

11 dotacions de #bomberscat treballant per sufocar l'incendi, que ha afectat l'escenari https://t.co/8wVCl7xAYy — Bombers (@bomberscat) July 29, 2017

Els Bombers ha donat per extingit l'incendi que aquest dissabte cap a les 10 de la nit ha cremat l'escenari principal del festival de música electrònica, Tomorrowland, que tenia lloc al parc de Can Zam de Santa Coloma de Gramenet. Els serveis d'emergències han hagut d'evacuar els 22.143 assistents a l'esdeveniment sense que hi hagi hagut ferits. Un total d'11 dotacions dels bombers han treballat en les tasques d'extinció.Segons ha pogut saber, l'incendi podria haver estat provocat per un coet pirotècnic que ha quedat atrapat per l'escenografia. En aquell moment el públic seguia l'actuació del dj Armin van Buuren a través d'una pantalla gegant en directe des de Bèlgica. Els efectes especials de llum i pirotècnia anaven coordinats amb les imatges.El festival de música electrònica Tomorrowland ha tingut aquest dissabte una rèplica amb actuacions en directe i la retransmissió de les actuacions de l'escenari principal a Bèlgica i les que es fan en vuit països més. La festa, anomenada "Unite with Tomorrowland" havia de durar més de 12 hores, i comptar amb les actuacions en directe de Ruben Rider, Dj Valdi, Jose AM, Hektor Mass, Dj Nano, Abel Ramos, Albert Neve, Double Pleasure, Yves V , Ingrosso, Afrojack, Steve Aoki.

Mostra el teu compromís amb NacióDigital.

Fes-te subscriptor per només 5,90€ al mes, perquè és el moment de fer pinya.

Fes-te subscriptor